Sziasztok!

Gosztola Gergely vagyok, elsőéves a Budapesti Műszaki és Gazdaságtudományi Egyetem gépészmérnök szakján. Ezt a weboldalt az egyik tárgy házi feladataként kellett elkészíteni, jövőbeli portfólió oldalként. Mivel még nincs túl sok saját munkám, amit bemutathatnék, ezért az egyik hobbimat mutatom be részletesebben.

Egyik kedvenc elfoglaltságom a barkácsolás, apró de értékes tárgyak létrehozása. Számomra az egyik legfőbb alapanyag a fa, mely alkalmas a legapróbb részletek kidolgozására is. Ettől függetlenül szoktam fémet, szövetet is felhasználni, ha az elkészítendő termék azt megkívánja. Már lassan 8 éve igyekszem szabadidőmet arra felhasználni, hogy kiterveljem a következő kis projektet, aztán pár nap, illetve hét alatt azt megvalósítsam. Mindig vannak egyedi ötleteim is, de sokszor művészek által már megvalósított tárgyakat próbálok minél élethűbben megvalósítani. Megmunkálási technikáim és eszközeim is sokat fejlődtek, azonban büszke vagyok legelső elkészített darabjaimra is. Nemrég eljutottam oda is, hogy nem én voltam a megrendelő, hanem egy ismerős megrendelését teljesíthettem. Munkáim nagy része ajándékba készül, de most már annyi féle és fajta kis tárgyat csináltam, hogy ideje egy kicsit csokorba fogni őket. Ezért hoztam létre ezt a weboldalt, hogy Ti is láthassátok, milyen élethű kis ajándékokat lehet létrehozni a saját kezünkkel. Ezek véleményem szerint eszmei értékben is túlszárnyalják a bolti ajándékokat, illetve aki kész ilyen dologba belefogni, örömét is leli annak elkészítése közben, és büszkeség tölti el az elkészített tárgy láttán.

Több fél eszközt használok, melyek megkönnyítik és meggyorsítják a folyamatokat. Ilyen gép például a modellezéshez sok platformon ajánlott Dremel termékcsalád egyik modellje. Méret és felhasználhatóság szempontjából a legjobbak közé tartozik. Kiemelkedő teljesítményét mutatja a percenként akár 33 000 fordulat, mellyel még az üveget is repedésmentesen lehet vágni vagy csiszolni.

Itt csoportokba szedve megtaláljátok pár munkámat.

Elérhetőségeim:

[gosztola.gergely@gmail.com](mailto:gosztola.gergely@gmail.com)

Keress bátran!